****

**ΕΝΤΥΠΟ ΕΤΟΙΜΑΣΙΑΣ ΠΛΑΝΟΥ ΣΥΝΤΗΡΗΣΗΣ ΤΟΥ ΠΡΑΣΙΝΟΥ ΧΩΡΟΥ**

Α. ***Το πλάνο συντήρησης του πράσινου σημείου αποσκοπεί στο να διασφαλίσει ότι το κάθε σχολείο θα καταρτίσει οργανωμένα και μέσα από παιδαγωγικές διαδικασίες ένα πρόγραμμα δραστηριοτήτων για τη συντήρηση, την προστασία και τη διατήρηση του χώρου πρασίνου μακροπρόθεσμα. Το πλάνο συντήρησης θα πρέπει να καλύπτει τόσο τη φροντίδα, προστασία και διατήρηση του πράσινου χώρου κατά τη διάρκεια της λειτουργίας του σχολείου, όσο και κατά τις περιόδους, όπου το σχολείο είναι κλειστό (γιορτές Χριστουγέννων, Πάσχα, Θερινές διακοπές). Το πλάνο συντήρησης αναμένεται να είναι προϊόν συλλογικής διαδικασίας, συναπόφασης και δέσμευσης όλων των εμπλεκομένων φορέων.***

|  |
| --- |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια της λειτουργίας του σχολείου.**Περιγράψτε με ποιον τρόπο θα οργανώσετε τους/τις μαθητές/μαθήτριες για τη φροντίδα, προστασία και διατήρηση του πράσινου χώρου κατά τη λειτουργία του σχολείου. Περιγράψτε τη διαδικασία και τις ενέργειες στις οποίες θα προβείτε. Σημειώστε επίσης ποιοι άλλοι φορείς θα εμπλακούν και με ποιον τρόπο.Θα γίνεται καθημερινός έλεγχος από ομάδα μαθητών (ΚΜΣ) κατά πόσο ποτίζονται να φυτά με το αυτόματο πότισμα κει έλεγχος για την πρόοδο των φυτών.Θα αξιοποιηθούν οι ώρες της Περιβαλλοντικής Εκπαίδευσης των μαθητών για φροντίδα του πράσινου και ελέγχου της υποδομής. |
|  |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια που το σχολείο είναι κλειστό.**Περιγράψτε τη διαδικασία και τις ενέργειες στις οποίες θα προβείτε σε συνεργασία με όλους τους/τις εταίρους και τη σχολική κοινότητα για την προστασία, συντήρηση και φροντίδα του χώρου πρασίνου κατά τις περιόδους που το σχολείο είναι κλειστό. Ενημέρωση όλων των αθλητικών φορέων που αξιοποιούν τους χώρους του σχολείου τα απογεύματα, τις καθαρίστριες και μέλη του Συνδέσμου Γονέων που μένουν κοντά στη σχολική μονάδα όπως επίσης και ενημέρωση των γειτόνων. |

Β. ***Η συντήρηση ενός χώρου πρασίνου απαιτεί, όχι μόνο συστηματική φροντίδα, παρακολούθηση και έλεγχο, αλλά και την εφαρμογή κατάλληλων πρακτικών για να διατηρηθεί υγιής και αισθητικά όμορφος. Ο καταρτισμός του πλάνου συντήρησης του χώρου πρασίνου αποσκοπεί στη διατήρηση και προστασία του σε βάθος χρόνου, ώστε να αξιοποιείται ως υπαίθριος χώρος μάθησης και απόλαυσης από τη σχολική/τοπική κοινότητα. Σημειώνεται ότι το πλάνο συντήρησης είναι ετήσιο, συμπεριλαμβανομένων και των θερινών διακοπών.***

|  |
| --- |
| **Έδαφος**Περιγράψτε τον τρόπο με τον οποίο θα διατηρηθεί υγιές το έδαφος του χώρου πρασίνου που προτίθεστε να δημιουργήσετε, ώστε να βελτιώνεται συνεχώς η δομή του εδάφους, να συγκρατείται η υγρασία και να παρέχονται βασικά θρεπτικά συστατικά για τα φυτά(προσθήκη οργανικής ύλης, χρήση εδαφοβελτιωτικού, εδαφοκαλυπτικό κ.λπ.).Θα τοποθετηθεί φυτόχωμα και θα σκαλιστεί με το υπέδαφος το οποίο θα ανανεώνεται με τα χρόνια προσθέτοντας χώμα από κομποστοποίηση ή κοπριά. |
| **Πότισμα**Καθορίστε τον τρόπο με τον οποίο θα διασφαλίζεται το πότισμα του χώρου πρασίνου κατά τη διάρκεια όλων των εποχών του χρόνου και ιδιαίτερα κατά τους ζεστούς και ξηρούς μήνες όπου απαιτείται περισσότερο νερό (σύστημα αυτόματου ποτίσματος, αισθητήρας υγρασίας εδάφους, κ.λπ.).Εδώ και ένα χρόνο η σχολική μονάδα διαθέτη διάτρηση και ως αποτέλεσμα το πότισμα θα ρυθμίζεται με σταγόνες σταθερής ροής. Όμως, από την εμπειρία μας, αυτό δεν αρκεί και για τον λόγο αυτό, σε καθημερινή, βάση όταν το σχολείο θα είναι κλειστό θα ελέγχεται από τις καθαρίστριες και από άτομα συγκεκριμένα του Συνδέσμου Γονέων το σύστημα κατά πόσο είναι αρκετό το νερό ή έπεσε η στάθμη του νερού και λιγοστεύει η προγραμματισμένη ποσότητα ή χάλασε το μηχάνημα κ.ο.κ. |
| **Αποτελεσματική χρήση νερού**Προσδιορίστε τον τρόπο με τον οποίο θα διασφαλίζεται η αποτελεσματική χρήση νερού για σκοπούς άρδευσης, ώστε να μειώνεται στο ελάχιστο η σπατάλη νερού (ενδημικά φυτά, πότισμα νωρίς το πρωί ή αργά το απόγευμα για να ελαχιστοποιείται η εξάτμιση, εγκατάσταση συστήματος στάγδην άρδευσης, συλλογή βρόχινου νερού κ.λπ.).Χρήση σταγόνων σταθερής ροής μέρα παρά μέρα, πριν βγει ο ήλιος ή σε περίπτωση μεγάλης ξηρασίας πότισμα και κατά τις βραδινές ώρες. |
| **Φυσική και ολοκληρωμένη διαχείριση παρασίτων** Καθορίστε τον τρόπο με τον οποίο θα ελεγχθεί συστηματικά ο πληθυσμός των παρασίτων με φυσικό τρόπο (συστηματική παρατήρηση, συγκαλλιέργειες, συνοδευτικές φυτεύσεις, ωφέλιμα έντομα όπως πασχαλίτσες, μάντισσες – αλογάκια της Παναγίας, χρήση οργανικών μεθόδων ελέγχου παρασίτων όπως πράσινο σαπούνι, πιπέρι καγιέν, κ.λπ.).Δεν θα χρησιμοποιηθεί οποιοδήποτε φυτοφάρμακο από το εμπόριο. Μόνο φυσικοί τρόποι καταπολέμησης των παρασίτων. |
| **Διαχείριση ζιζανίων** Παραθέστε το πλάνο σας για την απομάκρυνση των ζιζανίων (αγριόχορτων) από τον κήπο σας, ώστε να μην ανταγωνίζονται τα φυτά σας για νερό, θρεπτικά συστατικά και ηλιακό φως (παρατήρηση, ξεχόρτισμα, όργωμα, εδαφοκάλυψη με ροκανίδι, πευκόφλουδα, γεώπανο, εδαφοκαλυπτικά φυτά και καλλιέργειες).Οι μαθητές θα απομακρύνουν τα ζιζάνια μερικές ώρες μετά το πότισμα και σε τακτά χρονικά διαστήματα θα σκαλίζεται το χώμα γύρω από τα φυτά. |
| **Κλάδεμα** Περιγράψτε το πλάνο σας για το κλάδεμα των φυτών που προτίθεστε να φυτέψετε, ώστε να διασφαλίζεται η κυκλοφορία του αέρα και η υγιής ανάπτυξη των φυτών, καθώς και η διατήρηση του σχήματός τους και γενικότερα της εμφάνισης του χώρου πρασίνου. Τα πρώτα κλαδέματα θα γίνουν από ειδικό στην παρουσία των μαθητών για να τους εξηγεί τι κάνει και για ποιον λόγο. Έτσι θα μάθουν και οι μαθητές τα διάφορα είδη κλαδέματος και η διαχείρισή τους. Κομποστοποίηση,  |
| **Διαχείριση κλαδεμάτων** Προσδιορίστε τον τρόπο με τον οποίο θα διαχειρίζεστε τα κλαδέματα (περισυλλογή από τον δήμο/κοινότητα, κομποστοποίηση, τεμαχιστής κλαδεμάτων, κ.λπ.)Τα μικρά και τρυφερά κλαδιά και ζιζάνια θα τοποθετούνται στον κομποστοποιητή ενώ τα μεγαλύτερα θα πηγαίνουν στα πράσινα σημεία. Επόμενος στόχος από την αξιοποίηση των τηγανέλαιων να αγοραστεί ένας τεμαχιστής κλαδεμάτων. |
| **Προστασία του χώρου πρασίνου από βανδαλισμούς**Αναφερθείτε σε ενέργειες και μέτρα που θα εφαρμόσετε για την προστασία του χώρου πρασίνου από βανδαλισμούς, αλλά και ενημέρωσης και ευαισθητοποίησης της σχολικής κοινότητας για την προστασία και διατήρησή του.Όπως έχω προαναφέρει, θα ενημερωθούν όλοι οι φορείς που χρησιμοποιούν τις εγκαταστάσεις της σχολικής μονάδας κατά τις απογευματινές ώρες και οι γείτονες του σχολείου έτσι ώστε να αποτρέψουν τυχόν βανδαλισμούς. Επίσης, θα ενημερωθεί και ο φύλακας του σχολείου να περιπολεί πιο συχνά. Το πιο παρηγορητικό είναι ότι ο χώρος όπου θα δημιουργηθεί ο πράσινος χώρος είναι σε ανοιχτή περιοχή με καθαρό οπτικό πεδίο από τον δρόμο και από πολλά σπίτια.  |
| **Συνεργασίες και συνέργειες**Αναφέρετε τυχόν συνεργασίες και συνέργειες που προτίθεστε να αναπτύξετε για την αποτελεσματικότερη τήρηση και συνεχή αναβάθμιση του πλάνου συντήρησης του χώρου πρασίνου που προτίθεστε να υλοποιήσετε. Θα ζητήσουμε τη βοήθεια του τμήματος δασών που στεγάζεται στο φυτώριο Αθαλάσσας. Ήδη υπάρχει μια καλή συνεργασία τα τελευταία χρόνια με το συγκεκριμένο τμήμα και θα τη διευρύνουμε ακόμη περισσότερο. Επίσης θα βάλουμε τις βάσεις για σταθερή συνεργασία με την υπηρεσία πρασίνου του Δήμου Ιδαλίου. Ήδη τροχοδρομήθηκε συνεργασία για την ημέρα της δενδροφύτευσης όπου θα μας δανείσουν τα κατάλληλα εργαλεία.  |